Hostiteľ Alejandro je veľmi milý a ochotný. Sme radi, že naša prvá skúsenosť s Air bnb bola práve cez neho. A práve cez pozitívne recenzie sme sa rozhodli pre túto ponuku a neľutujeme. Naopak, odporúčame. Alajandro nás čakal v byte, boli sme v kontakte cez sms počas cesty z letiska. Aj keď sme mali veľa naštudované o destinácii, ocenili sme informácie, ktoré nám dal. Zhodou okolností bol počas nášho pobytu bol odcestovaný, ale starostlivo sa zaujímal o náš komfort cez e-mail. Veľkosť aj vybavenie bytu nám vyhovovalo. Mal tam skutočne všetko, čo človek na krátkom pobyte potrebuje. Všetko pekné a čisté, voňavé. Dobré Wifi. Byt je umiestnený na 1. poschodí a oproti sú kancelárie, ktorým vidíte do okien, ale všetko sa dá riešiť roletami. Lokalita je vynikajúca, do mesta cez krásne vybudované nábrežie, pešo cca 10 min. V blízkosti je prekrásny park s úchvatnou flórou, ako botanická záhrada, na stromoch papagáje a čajky. Oáza. Park je aj zastávkou pre mnohé autobusy MHD, preto sa môžete vydať na rôzne smery. Lístok sa kupuje priamo u vodiča. Aj keď byt bol v blízkosti pláže a zažili sme aj nočnú fiestu na pláži, do bytu nebol počuť hluk, ulica je slepá a tak ani autá veľmi nepočuť. Dom je veľmi čistý a pôsobí bezpečne. Výlet do Malagy hodnotím veľmi kladne aj vďaka tejto ponuke.